Diari Oficial de la Generalitat Valenciana


Sumari del DOGV 4838, del 09-09-2004 (2004/8603)

Informació pública de les bases per a la provisió d'una plaça de gestor sociocultural.
--------------------------------------------------------------------------------------

### Dades del document

Número de DOGV
:   4838

Data del DOGV
:   09-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8603


Data del document
:   05-08-2004

Organisme emissor
:   Ajuntament de Foios

Tipus de document
:   Convocatòria

Correcció d'errades

 Descriptors 

:   * Foios
    * concurs administratiu
    * administració local
    * treballador social

Informació pública de les bases per a la provisió d'una plaça de gestor sociocultural. [2004/A8603]
  
La Junta de Govern Local, en la sessió de data 20 de juliol de 2004, ha aprovat les bases per a la selecció d'una plaça de gestor sociocultural, inserida en l'oferta d'ocupació pública de 2003, el text de la qual es transcriu tot seguit:
  
Primera. Objecte
  
L'objecte de la present convocatòria és la contractació indefinida, pel procediment selectiu de concurs oposició lliure, d'una plaça de gestor sociocultural, vacant en la plantilla de personal laboral de l'Ajuntament de Foios, i que figura en l'oferta pública per al 2003, aprovada en la Comissió de Govern en la sessió de 30 de juliol de 2003.
  
Esta plaça està dotada amb el sou corresponent als laborals del grup C, les pagues extraordinàries, els triennis i els altres emoluments que corresponguen al grup esmentat, d'acord amb la legislació vigent i les resolucions de la corporació.
  
La dedicació serà completa, amb una jornada laboral setmanal de 37,30 hores i al lloc de treball se li aplicarà la Llei 53/1984, de 26 de desembre, i el RD 598/1985, de 30 d'abril, sobre incompatibilitats del personal al servici de les administracions públiques.
  
Segona. Procediment selectiu
  
La plaça convocada s'ocuparà per mitjà de concurs oposició lliure.
  
Tercera. Legislació aplicable
  
El procés selectiu s'ajustarà al que disposen les presents bases i en tot allò que estes no disposen a la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril, Reguladora de les Bases del Règim Local; el Reial Decret 781/1986, de 18 d'abril, TRRL, i al Reial Decret 896/1991, de 7 de juny, que aprova les regles bàsiques i els programes mínims als quals s'ajustaran els procediments de selecció dels laborals de l'administració local. I en tot allò no establit en les normes esmentades es regirà pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 10 de març, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Publica Valenciana, i la resta de disposicions legals i reglamentàries aplicables.
  
Quarta. Requisits dels aspirants
  
Per a poder formar part en el procés selectiu caldrà acreditar els següents requisits i condicions:
  
a) Tindre la nacionalitat espanyola o ser nacional d'un dels estats membres de la Unió Europea, en els termes assenyalats en la Llei 17/1993, de 23 de desembre.
  
b) Haver fet els 18 anys d'edat.
  
c) Estar en possessió del títol TASOC (FP II, especialitat d'activitats socioculturals), o en condició d'obtindre'l en la data en què finalitze el termini de presentació d'instàncies.
  
d) No patir cap malaltia ni defecte físic que impedisquen el normal desenvolupament de les funcions corresponents. Aquells que tinguen la condició de minusvàlids hauran d'acreditar, amb caràcter previ a l'inici del procediment de selecció, la seua aptitud en la forma determinada en l'article 38.3 de la Llei 13/1982, de 7 d'abril, d'Integració Social de Minusvàlids, i en cas contrari no seran admesos.
  
e) No haver estat separat, per mitjà d'un expedient disciplinari, del servici de cap administració pública. Així mateix, no haurà de trobar-se inhabilitat per a l'exercici de funcions públiques.
  
f) No haver sigut acomiadat laboralment per causes imputables al treballador, en virtut d'una sentència ferma.
  
La titulació s'acreditarà per mitjà de l'expedició dels títols corresponents per l'autoritat acadèmica competent.
  
Tots els requisits hauran de complir-se l'últim dia de presentació de sol·licituds i mantindre's durant tot el procés selectiu.
  
Cinquena. Instàncies
  
Les instàncies per a sol·licitar prendre part en l'oposició s'hauran de dirigir a la Presidència de la corporació i presentar-se al Registre General (plaça del Poble, 1, 46446, Foios) en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
  
Les instàncies també podran presentar-se, igualment, en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 gener.
  
L'Ajuntament facilitarà gratuïtament el model d'instància per a prendre part en les proves selectives i els aspirants hauran d'ingressar a través d'una transferència a la Tresoreria Municipal els drets d'examen, que es fixen en 15 euros, abans de presentar la instància.
  
Els sol·licitants hauran de manifestar en la instància que complixen totes les condicions exigides en la base quarta, referides a la data en què acabe el termini de presentació d'estes, i que es comprometen a prestar el preceptiu jurament o promesa.
  
En qualsevol moment els interessats podran ser requerits per a efectuar les comprovacions oportunes.
  
A les instàncies caldrà adjuntar obligatòriament la següent documentació:
  
- Fotocòpia del document nacional d'identitat.
  
- Fotocòpia de la titulació acadèmica mínima exigida.
  
- Relació dels mèrits al·legats i degudament justificats per mitjà de la documentació original o una fotocòpia compulsada.
  
- Resguard acreditatiu d'haver satisfet a la Tresoreria Municipal la quantitat de 15 euros en concepte de drets d'examen, el qual pot fer-se efectiu per mitjà d'un ingrés en algun dels següents comptes bancaris que s'indiquen a continuació:
  
Ruralcaja: 0480-1719-29-6697333171
  
Bancaixa: 8903-7899-48-8924924369
  
Banco de Valencia: 6230-1749-96-5785787188
  
Santander CH: 4532-0426-38-1421234371
  
La Caixa: 0069-0740-61-9789078659
  
En cas de tindre la condició de minusvàlid caldrà aportar igualment el document que n'acredite l'aptitud.
  
Sisena. Admissió d'aspirants
  
Acabat el termini de presentació de presentació d'instàncies, la Presidència de la corporació dictarà una resolució en el termini màxim d'un mes i s'aprovaran les llistes provisionals d'aspirants admesos i exclosos i, si és convenient, s'indicaran els motius de la no-admissió, que es faran públics en el Butlletí Oficial de la Província i al tauler d'anuncis de l'Ajuntament. Contra la present resolució es podrà presentar una reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aprove la llista definitiva, que es farà pública per mitjà de la inserció d'un edicte en el Butlletí Oficial de la Província i al tauler d'anuncis.
  
Contra la resolució aprovatòria de la llista definitiva els interessats podran interposar els recursos següents:
  
Potestativament: recurs de reposició en el termini d'un mes, d'acord amb el que disposa l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu al Jutjat Contenciós Administratiu de València, en el termini de dos mesos, comptadors des de l'endemà d'haver rebut la notificació de la resolució expressa o la desestimació presumpta del recurs de reposició, interposada d'acord amb el que disposa l'article 116 del mateix text legal i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podran utilitzar, no obstant això, altres recursos si ho consideren oportú.
  
En el cas que no es presente cap reclamació, les llistes provisionals esdevindran automàticament definitives, cosa que es farà constar en la resolució de l'Alcaldia.
  
En el mateix acte administratiu s'indicaran, a més, el lloc, la data i l'hora de les proves selectives i, si és convenient, l'ordre d'actuació dels aspirants prèviament determinats per mitjà d'un sorteig, i la composició del tribunal amb els membres titulars i suplents.
  
La fe d'errates podrà esmenar-se en qualsevol moment, d'ofici o a petició de l'interessat.
  
Si en qualsevol moment del procés del moment selectiu el tribunal s'assabenta que algun dels aspirants no complix la totalitat dels requisits exigits en estes bases, després de l'audiència a l'interessat, es proposarà la seua exclusió a l'alcalde president de la corporació.
  
Setena. Tribunal qualificador
  
El tribunal qualificador que jutjarà el procés selectiu estarà constituït de la forma següent:
  
President: el de la corporació o membre en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana designat per la Conselleria de Presidència.
  
- Un tècnic o expert designat pel president de la corporació.
  
- El regidor de Cultura de l'Ajuntament de Foios, o el regidor en qui delegue.
  
- El regidor de Personal de l'Ajuntament de Foios, o el regidor en qui delegue.
  
- Un representant sindical.
  
La composició del tribunal serà predominantment tècnica i els vocals hauran de posseir una titulació o especialització igual o superior a les exigides per a l'accés a la plaça convocada, a excepció dels membres que tinguen la condició de regidor.
  
L'Ajuntament sol·licitarà dels òrgans corresponents la designació dels representants respectius, que haurà d'efectuar-se en el termini dels 20 dies hàbils següents al de la recepció de la sol·licitud.
  
El tribunal no podrà constituir-se ni actuar sense l'assistència, almenys, de la meitat més un dels membres, titulars o suplents, indistintament. Si, una vegada constituït el tribunal i iniciada la sessió, se n'absenta el president, este designarà, entre els vocals que hi haja, qui el substituïsca durant la seua absència.
  
Hauran d'abstindre's de formar part dels òrgans de selecció de personal:
  
- Els que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració pública.
  
- Els que es troben sotmesos a algun dels supòsits a què es referix l'article 28.2 de la Llei 30/1992, de 26 de novembre, modificada per la Llei 4/1999, de 14 de gener.
  
Així mateix, els aspirants podran recusar els membres del tribunal en la forma que establix l'article 21 de la llei esmentada.
  
El tribunal que actue en estes proves tindrà la categoria tercera indicada en el Reial Decret 462/2002, de 24 de maig, tant respecte de les assistències dels membres del tribunal com dels seus assessors i col·laboradors.
  
Huitena. Començament i desenvolupament de les proves selectives
  
La data, l'hora i el començament de les proves selectives s'anunciarà en la forma establida en la base sisena i els exercicis programats no podran començar fins que no hagen transcorregut dos mesos des de la data en què aparega publicat l'extracte de l'anunci de la convocatòria en el Butlletí Oficial de la Província.
  
Una vegada començades les proves no serà obligatòria la publicació dels successius anuncis de la resta d'exercicis i incidències en el Butlletí Oficial de la Província. El tribunal haurà de fer públics estos anuncis al tauler d'anuncis de l'Ajuntament.
  
Els opositors seran convocats en crida única, excepte en els casos de força major degudament justificada i considerats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determina automàticament la pèrdua del dret a participar en el mateix exercici i en els successius, i per tant quedarà exclòs del procés selectiu.
  
Totes les proves podran fer-se indistintament en valencià o en castellà, segons l'opció que elegisca l'aspirant.
  
Fase d'oposició
  
Primer exercici: obligatori i eliminatori.
  
Consistirà en la realització per escrit d'una prova de coneixements referida al contingut del temari de matèries comunes i específiques. L'exercici consistirà en la contestació a un mínim de 70 preguntes formulades en forma de test, amb quatre respostes alternatives de què només una serà correcta.
  
La duració d'este exercici no serà superior a 70 minuts.
  
Este exercici es qualificarà de 0 a 10, i en seran eliminats els aspirants que no aconseguisquen un mínim de 5 punts.
  
Segon exercici: obligatori i eliminatori.
  
Consistirà a resoldre per escrit, en un temps màxim de dues hores, un supòsit pràctic referit a les matèries específiques corresponents, segons l'objecte de la convocatòria, que seran fixades pel tribunal immediatament abans de celebrar-se l'exercici.
  
Tercer exercici: obligatori i no eliminatori.
  
Consistirà en la valoració pel tribunal dels coneixements de valencià de l'aspirant, per mitjà d'una traducció d'acord amb la normativa sobre l'ús del valencià de la Generalitat Valenciana.
  
Fase de concurs
  
Participarien en esta fase aquells aspirants que hagen superat la fase d'oposició.
  
Els mèrits que es valoraran seran els següents:
  
a) Coneixements de valencià acreditats per la Junta Qualificadora de Coneixements de Valencià, d'acord amb el següent barem:
  
- Certificat de grau superior: 2 punts.
  
- Certificat de grau mitjà: 1,5 punts.
  
- Certificat de grau elemental: 0,5 punts.
  
b) Formació. Es valorarà la formació oficial rebuda de cursos que tinguen relació amb el lloc de treball, i s'aplicarà el següent barem:
  
- de 15 a 30 hores: 0,15 punts; màxim 1 punt.
  
- de 31 a 50 hores: 0,5 punts; màxim 1,5 punts.
  
- de 51 a 100 hores: 0,75 punts; màxim 2 punts.
  
- de 101 a 500 hores: 1 punt; màxim 3 punts.
  
- de 501 a 1.000 hores: 4 punts; màxim 4 punts.
  
La puntuació màxima total serà de 7 punts.
  
c) Experiència. Per servicis prestats en l'administració pública, en una plaça idèntica a la de l'objecte de la convocatòria, es puntuarà a raó d'1 punt per any efectiu de treball, amb un màxim de 5 punts.
  
En tot cas, la puntuació obtinguda en la fase de concurs no podrà superar el percentatge del 40% de la puntuació total de la fase oposició.
  
Novena. Qualificació, valoració i publicitat
  
El primer exercici es qualificarà de zero a deu punts (0-10) i s'haurà d'obtindre un mínim de cinc punts per a superar-lo.
  
El segon exercici es qualificarà de zero a cinc punts (0-5) i no tindrà caràcter eliminatori.
  
El tercer exercici es qualificarà de zero a deu punts (0-10) i s'haurà d'obtindre un mínim de cinc punts per a superar-lo.
  
En este exercici el tribunal apreciarà fonamentalment la capacitat i la formació general, la precisió i el rigor en l'exposició i la claredat d'idees.
  
La qualificació definitiva estarà determinada per la suma de les puntuacions obtingudes en cada un dels tres exercicis més la puntuació obtinguda en la fase de concurs, que només s'hi sumarà en cas d'haver aprovat la fase d'oposició. Esta qualificació definitiva determinarà l'ordre de classificació dels aspirants.
  
El tribunal qualificador no podrà aprovar ni declarar que han superat les proves selectives un nombre d'aspirants superior al de les places convocades.
  
En cas d'empat entre les persones aspirants es farà la proposta de nomenament a favor de qui haja obtingut major puntuació en l'exercici pràctic. Si persistix l'empat, la proposta es farà a favor de qui haja obtingut major puntuació en l'exercici teòric. Si encara continua l'empat, es proposarà l'aspirant de major d'edat.
  
Deu. Presentació de documents, nomenament i presa de possessió
  
En el termini de 20 dies naturals, comptadors a partir de l'endemà de la publicació de la llista d'aprovats al tauler d'anuncis de l'Ajuntament, els aspirants proposats pel tribunal presentaran els documents acreditatius dels requisits exigits en estes bases per a formar part en l'oposició.
  
Si en el termini indicat, excepte per causes de força major, no presenta la documentació o, tot i presentar-la, no complix els requisits exigits, no podrà ser nomenat i en quedaran anul·lades totes les actuacions, sense perjudici de la responsabilitat a què puga estar sotmés per falsedat en la instància.
  
Una vegada l'Alcaldia haja aprovat la proposta, l'aspirant nomenat haurà de prendre possessió en el termini d'un mes, comptat des de l'endemà a la notificació del nomenament. Si no pren possessió en el termini indicat, sense una causa justificada, perdrà els drets derivats de la superació de les proves i del subsegüent nomenament; en este cas, l'Alcaldia haurà de nomenar l'aspirant que haja superat totes les proves i haja quedat en segon lloc en l'ordre de puntuació.
  
En l'acte de presa de possessió l'aspirant nomenat haurà de prestar el jurament o promesa a què es referix l'article 32.c del Text Refós de la Llei de la Funció Pública Valenciana.
  
Onze. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre de l'oposició en tot allò que no estiga establit en estes bases.
  
Dotze. Publicació de les bases i recursos
  
L'acord d'aprovació d'estes bases es publicarà en el Butlletí Oficial de la Província.
  
Contra estes bases i la corresponent convocatòria, actes que posen fi a la via administrativa, es podran interposar els següents recursos:
  
- Potestativament: recurs de reposició en el termini d'un mes, atés el que disposa l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
- Directament: recurs contenciós administratiu davant del Jutjat Contenciós Administratiu de València, en el termini de dos mesos, comptats des de l'endemà d'haver rebut la notificació de la resolució expressa o la desestimació presumpta del recurs de reposició interposat segons el que disposa l'article 116 del mateix text legal i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podran utilitzar, no obstant això, altres recursos, si ho estimen oportú.
  
annex
  
PROGRAMA
  
Matèries comunes
  
1. La Constitució espanyola de 1978. Estructura i principis fonamentals. Drets i deures fonamentals dels espanyols.
  
2. Les Corts Generals. Composició, atribucions i funcionament. El govern i l'administració de l'estat. El poder judicial.
  
3. Organització territorial de l'estat. Principis constitucionals.
  
Les comunitats autònomes. L'administració local.
  
4. Els estatuts d'autonomia: el seu significat. L'Estatut d'Autonomia de la Comunitat Valenciana. La Generalitat. Les Corts. El president de la Generalitat. El Consell. Altres institucions: el Síndic de Greuges i la Sindicatura de Comptes.
  
5. L'administració local en la Constitució de 1978: el principi d'autonomia. Concepte. Evolució històrica.
  
6.El municipi. L'organització municipal. Òrgans unipersonals i òrgans col·legiats de govern. Els òrgans complementaris.
  
7. Personal al servici de les entitats locals: classes. Plantilles. Oferta d'ocupació. Selecció de personal.
  
8. El dret administratiu. Fonts. Normes no parlamentàries amb rang de llei. El reglament.
  
9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
10. Hisenda pública: principis constitucionals. Recursos de les entitats locals.
  
Matèries específiques
  
1. Evolució històrica de la política cultural municipal.
  
2. La cultura com a bé i producte social.
  
3. La interacció de les polítiques culturals amb altres polítiques públiques. Límits i possibilitats.
  
4. El sector cultural: delimitació i contingut.
  
5. Màrqueting i cultura: concepte i estratègia de màrqueting.
  
6. La cultura des del sector privat. Patrocini i mecenatge.
  
7. La cultura com a servici públic. Concepte de desenvolupament cultural.
  
8. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
9. Disseny de projectes culturals públics. Estructura que ha de seguir la planificació estratègica d'un servici cultural prestat per l'administració pública local.
  
10. Equipaments culturals i municipi: el paper de les infraestructures en el disseny de les polítiques culturals municipals.
  
11. La determinació dels indicadors d'avaluació en la planificació cultural municipal.
  
12. El decàleg de la política cultural municipal.
  
13. Treball de l'oferta en estratègies culturals. Generació de la demanda. La segmentació de públics. Satisfacció de necessitats.
  
14. Recursos culturals i municipals. Estratègies per a l'optimació dels recursos institucionals municipals.
  
15. Comportament del consumidor de servicis culturals.
  
16. Cultura i territori: espais i territoris. Incidència de la cultura en el desenvolupament del territori.
  
17. Estratègies de gestió per a desenrotllar un servici municipal de cultura.
  
18. El gestor cultural: instruments del seu treball: planificació i gestió.
  
19. La comunicació en les organitzacions. El cas del Servici Municipal de Cultura.
  
20. Tècniques de captació de públic. Pla de comunicació d'un servici públic de cultura.
  
21. El procés de producció cultural local: les escoles municipals de teatre, dansa, música, etc.
  
22. La importància de l'acció pública sobre el patrimoni.
  
23. Promoció del llibre i la lectura.
  
24. El programa d'arts plàstiques des del municipi.
  
25. Espais escènics; modes i models.
  
26. Producció en sales i teatres: variants.
  
27. Pla de viabilitat d'una producció teatral: un mètode.
  
28. El voluntariat cultural. Voluntariat individual i associatiu.
  
29. Cultura i economia: les indústries culturals.
  
30. Reunions de treball. Topologies per finalitats i de desenvolupament òptim de cada tipus en relació amb l'objectiu perseguit en el transcurs de la gestió d'un projecte cultural.